બેંગ્લુરુના એચએએલ એરપોર્ટ નજીક મિરાજ 2000 જેટ ફાઇટર ક્રેશ, બંને પાયલટના મોત
શનિવાર, ફેબ્રુઆરી 23 2019, 04:40 Hrs(IST)
નવગુજરાત સમય | Publish Date: Feb 1 2019 1:57PM
આજે સવારે બેંગ્લુરૂમાં હિન્દુસ્તાન એરોનોટિકસ લિમિટેડ (એચએએલ) એરપોર્ટ પર ભારતીય એરફોર્સનું મિરાજ 2000 વિમાન ક્રેશ થયું હોવાથી વિમાનમાં હાજર બંને પાયલોટ્સનું મોત થયા હતા. મિરાજ 2000 ટ્રેનરને એચએએલ દ્વારા અપગ્રેડ કરવામાં આવ્યું હતું અને તેનું સ્વીકૃતિ માટે ટ્રાયલ કરવામાં આવી રહ્યું હતું.
એક પાયલટ સિટ ઈજેક્ટ કરીને પ્લેન ક્રેશ થયું તેના કાટમાળ પર પડતા મોતને ભેટ્યો હતો જ્યારે બીજા પાયલટનું ઓપરેશન થિયેટરમાં મૃત્યુ થયું છે. મૃત પાયલોટ્સની સ્ક્વોડ્રોન લીડર સમીર એબ્રોલ અને સ્ક્વોડ્રોન લીડર સિદ્ધાર્થ નેગી તરીકે ઓળખ થઇ છે. આઇએએફએ એક નિવેદનમાં જણાવ્યું કે આજે સવારે એચએએલ દ્વારા અપગ્રેડ કરવામાં આવેલું મિરાજ 2000 ટ્રેનર એરક્રાફ્ટ એચએએલ એરપોર્ટ બેંગ્લુરુમાં ક્રેશ થયું હતું. બંને પાયલટને ગંભીર ઈજાઓ થઇ હતી. હાલમાં અકસ્માતના કારણોની તપાસ કરવામાં આવી રહી છે.
મિરાજ 2000 ફ્રેન્ચ મલ્ટિરોલ, ડસોલ્ટ એવિયેશન દ્વારા ઉત્પાદિત સિંગલ-એન્જિન ફોર્થ જનરેશનનું જેટ ફાઇટર વિમાન છે. નોંધનીય છે કે સોમવારે ઉત્તરપ્રદેશના કુશીનગરમાં જગુઆર ફાઇટર પ્લેનના ક્રેશ થયા બાદ આ એક જ અઠવાડિયામાં બીજી ઘટના છે. જો કે તે ક્રેશમાં પાયલટ પોતાને સુરક્ષિત રીતે બહાર કાઢવામાં સફળ રહ્યો હતો.